Медна (Берасьцейская вобласьць)

Ме́дна — вёска ў Дурыцкім сельсавеце Берасьцейскага раёну Берасьцейскае вобласьці за 20 км на поўдзень ад места Берасьце, на азёрах Мяднянскае й Страдзецкае ды рацэ Спанаўка (прыток ракі Заходні Буг). Знаходзіцца на тэрыторыі біясфэрнага рэзэрвату «Прыбужанскае Палесьсе». Гісторыя Паводле пісьмовых крыніцаў Медна ведама з XVI стагодзьдзя як маёнтак — шляхецкая ўласнасьць у Берасьцейскім павеце Троцкага, з 1566 году — Берасьцейскага ваяводзтва ВКЛ. Пасьля 3-га падзелу Рэчы Паспалітае (1795) у складзе Расейскае імпэрыі, у Слонімскай, з 1797 году — у Літоўскай, з 1801 году — у Гарадзенскай губэрнях. У 1849 годзе вёска — цэнтар аднайменнага маёнтку, якім валодаў граф Браніцкі. У гэтым жа годзе на сродкі мясцовых жыхароў ды аканома маёнтку Кавалеўскага пабудаваная драўляная праваслаўная царква. У 1886 годзе сяло — цэнтар Мяднянскае воласьці. Працаваў валасны сельскі фэльчарскі пункт, разьмяшчаліся ўчасткі: міравых пасярэднікаў, судова-міравой акругі, судовых сокаў. Раз у год дзейнічаў прызыўны ўчастак па воінскай павіннасьці. Участак паліцэйскіх ураднікаў Мяднянскае воласьці знаходзіўся ў вёсцы Чэрні. У воласьці налічвалася 8 сельскагаспадарчых таварыстваў. Паводле Рыскае мірнае дамовы 1921 году ў складзе Польшчы — рэзідэнцыя муніцыпалітэту Медна Берасьцейскага павету Палескага ваяводзтва. У Другую сусьветную вайну з 1939 году знаходзіцца ў складзе БССР. 25 лютага 1943 году нямецка-фашысцкія захопнікі спалілі вёску (212 двароў), загубілі 126 мясцовых жыхароў (пасьля пажару захаваліся толькі два жылых дамы: адзін з іх стаіць да сёньняшняе пары, другі згарэў ад удару маланкі). Усяго за гады нямецкае акупацыі ў Медна зьнішчаны 316 чалавек. У 2010 годзе Медна набыла статус «аграгарадку». Насельніцтва 132 двары, 835 жыхароў (1876) 452 жыхары (1886) 105 двароў, 623 жыхары (1897) 67 двароў, 473 жыхары (30.9.1921) 220 двароў, 1100 жыхароў (1940) 801 жыхар (1959) 901 жыхар (1970) 332 гаспадаркі, 908 жыхароў (1997) 934 жыхары (1999) 355 гаспадарак, 968 жыхароў (2005) 912 жыхароў (2010) 1000 жыхароў (2015) Катайконім (назоў жыхароў): мяднюк (м.р.), мяднючка альбо мяднянка (ж.р.) Інфраструктура Птушкафабрыка Дзіцячы садок Сярэдняя агульнаадукацыйная школа Участковая лякарня Фармацыя Аддзяленьне сувязі Публічная бібліятэка Культурніцкі клюб Музэй народнае пашаны Чатыры крамы (тры харчовыя і адна прамысловых тавараў) Дзьве летнія кавярні Лазьнева-пральны камбінат Вайсковы мініпалігон Пракат катамаранаў і рыбалоўных вудаў Аддзяленьне «Беларусбанку» Царква Сьвятога Перамяненьня Гасподняга Дом малітвы эвангельскіх хрысьціян-баптыстаў Могілкі Адукацыя У аграгарадку працуе дзіцячы садок і сярэдняя агульнаадукацыйная школа з вывучэньнем намецкай мовы У сярэдняй школе працуе адзіны ў Беларусі настаўнік са стратай зроку, які выкладае вучням грамадазнаўства. Увесну 2017 року сярэдняя школка аг. Медна апынулася ў цэнтры гучнага скандалу: бацька аднаго з вучняў абвінаваціў Вячаслава Бая настаўніка матэматыкі, настаўніка фізікі й інфарматыкі Андрэя Пальчука, намесьніка па вучэбнай частцы Ірыну Вальчук ў абразах i катаваньнях малалетніх вучняў, а дырэктара ўстановы адукацыі Дзьмітрыя Растаргуева ў замоўчваньні дадзеных супрацьпраўных дзей. Эканоміка Цэнтар адкрытага акцыянэрнага таварыству «Птушкафабрыка Медна». Прадпрыемства вырабляе птушкагадоўчую прадукцыю, у асартымэнце якой — мяса куранят бройлераў поўнага трыбушэньня, субпрадукты птушкі, паўфабрыкаты. Птушкафабрыка была створаная ў 1971 годзе. У склад прадпрыемства ўваходзяць два вытворчыя ўчасткі: «Медна» і «Знаменка», а таксама рыбгас «Дуброва». Сёньня тут працуюць 320 чалавек, у тым ліку жыхары аграмястэчкаў Медна, Знаменка, вёскі Страдзеч ды іншых. У аграмястэчку месьціцца аддзяленьне №100/194 «Беларусбанку». Транспарт Праз адлегласьць чыгункі (8 км да найбліжэйшае станцыі Знаменка), асноўныя транспартныя сувязі ажыцьцяўляюцца па аўтадарозе Брадзяцін — Знаменка прыгараднымі аўтобусамі Берасьцейскага аўтобуснага парку №1 ды прыватнымі маршрутнымі таксі. Прырода Аграгарадок Медна ўваходзіць у адзіную ў Эўропе раўнінную трохбаковую ахоўную тэрыторыю — біясфэрны рэзэрват «Прыбужанскае Палесьсе», — якой у 2004 годзе ўручаны дыплём ЮНЭСКО. З поўдня мястэчка акаймаванае дзюнамі; у ягоных межах знаходзяцца злучаныя каналам Мяднянскае й Страдзецкае азёры, ад першага з каторых бярэ пачатак рака Спанаўка — прыток ракі Заходні Буг. У лясным масіве на ўездзе ў аграмястэчка Медна месьціцца Берасьцейская зона дагонкі й нацягваньня паляўнічых сабак. Рэлігія У мястэчку назіраецца вялікая рэлігійная разнастайнасьць, прадстаўленая 18 канфэсіямі, якія належаць да ўсіх буйных сусьветных рэлігіяў (юдаізм, хрысьціянства, іслам, будызм). Памятныя мясьціны На могілках паўднёвае ўскраіны аграгарадку дзеіць Царква Сьвятога Перамяненьня Гасподняга — помнік народнага дойлідзтва канца XVIII стагодзьдзя (драўляная, пабудаваная ў 1848 годзе). Крыніцы Літаратура Гарады і вёскі Беларусі: Энцыклапедыя ў 15 тамах. Т. 3, кн. 1. Брэсцкая вобласць / пад навук. рэд. А. І. Лакоткі. — Мн.: БелЭн, 2006. ISBN 985-11-0373-X. Вонкавыя спасылкі Медна , Radzima.org